b'\n_START_ARTICLE_\nJoe Smith\n_START_SECTION_\nGolden State Warriors (od 1995. do 1998.)\n_START_PARAGRAPH_\nSmith je poha\xc4\x91ao "Maury High School" i igrao na sveu\xc4\x8dili\xc5\xa1tu Maryland. Izabran je kao prvi izbor NBA drafta 1995. od strane Golden State Warriorsa. Na draft su jo\xc5\xa1 birani igra\xc4\x8di poput Kevina Garnetta, Antonia McDyessa, Rasheeda Wallacea i Jerrya Stackhousea. Na kraju sezone izabran je u NBA All-Rookie prvu petorku i zavr\xc5\xa1io drugi u glasovanju za novaka godine iza Damona Stoudamirea. Rookie sezonu zavr\xc5\xa1io je u prosjeku od 18.7 poena, 8.5 skokova, 1.6 asistencija i 1.1 blokade po utakmici._NEWLINE_Smith je u Wariorsima ostao do sredine sezone 1997./98., kada je zamjenjen u Philadelphia 76erse. Nakon te razmjene nikada u karijeri vi\xc5\xa1e statisti\xc4\x8dki nije napredovao i postao je samo solidan NBA igra\xc4\x8d.\n_START_SECTION_\nMinnesota Timberwolves i Detroit Pistons (od 1998. do 2003.)\n_START_PARAGRAPH_\nUsprkos osjetnom padu igre, Smith je kao slobodan igra\xc4\x8d bio vrlo tra\xc5\xbeen od mnogih NBA klubova. Smith je u tada\xc5\xa1nje vrijeme napravio vrlo bizaran potez i za sitne novce potpisao za Minnesotu Timberwolvese. U sljede\xc4\x87e dvije godine igrao je na pozicijama krila zajedno je s All-Starom Kevinom Garnettom._NEWLINE_Nakon dvije sezone otpu\xc5\xa1ten je iz kluba i potpisao je za Detroit Pistonse. U Pistonsima je kao igra\xc4\x8d s klupe bio vrlo koristan igra\xc4\x8d i imao vrlo dobre brojke. Na kraju sezone nije odlu\xc4\x8dio produ\xc5\xbeiti ugovor s Pistonsima i natrag se vratio Timberwolvese.\n_START_SECTION_\nIgranje za brojne NBA klubove (od 2003.- )\n_START_PARAGRAPH_\nSljede\xc4\x87e tri sezone Smith je proveo u Milwaukee Bucksima. U predsezoni 2006. Milwaukee je Smitha poslao u Denver Nuggetse za defanzivca Rubena Pattersona , ali je za Nuggetse odigrao samo 11 utakmica jer je u novoj zamjeni igra\xc4\x8da zajedno s Andreom Millerom zamjenjen u 76erse za Allena Iversona. Smith je u sezoni 2007./08. potpisao za Chicago Bullse i bio vrlo koristan igra\xc4\x8d u rotaciji, ali Bullsi su imali vrlo lo\xc5\xa1 omjer i trebale su promjene u mom\xc4\x8dadi. Zbog toga je u velikoj razmjeni igra\xc4\x8da u kojoj su sudjelovala tri kluba (Chicago Bullsi, Cleveland Cavaliersi i Seattle SuperSonicsi ) zamjenjen s Benom Wallaceom u Cavse za Larryja Hughesa, Drewa Goodena, Cedrica Simmonsa i Shanona Browna. Generalni menad\xc5\xbeer Clevelanda Danny Ferry iz Seattlea je pak uzeo Wallyja Szczerbiaka i Delontea Westa. Supersonicsima su prepu\xc5\xa1teni Ira Newmble i Donyell Marshall. Osim toga, Seattle je tim manevrom od Chicago Bullsa dobio i Adriana Griffina._NEWLINE_Kasnije su Smitha Cavsi u novoj zamjeni poslali u Oklahoma City Thunderse. Kasnije je sudjelovao u neuspje\xc5\xa1noj razmjeni igra\xc4\x8da izme\xc4\x91u Thundersa i New Orleans Hornetsa, po kojoj je trebao zajedno sa Chrisom Wilcoxom i DeVonom Hardinom oti\xc4\x87i u New Orleans, dok je u Oklahomu trebao sti\xc4\x87i Tyson Chandler._NEWLINE_U o\xc5\xbeujku 2009. otpu\xc5\xa1ten je iz kluba i na kraju se u manje od sedam mjeseci vratio natrag u Cleveland Cavalierse. 14. kolovoza 2009. Smith je potpisao jednogodi\xc5\xa1nji ugovor s Atlanta Hawksima.'